钦定古今图书集成/方舆汇编/职方典/第1296卷 > 《处置》
## 钦定古今图书集成/方舆汇编/职方典/第1296卷 > 《处置》

广东介岭海间，昔称饶富，然地远法疏，官多黩货，以
致山海诸寇联艐啸聚，师旅繁兴，民之残疲既甚，而
广西兵饷又全仰给。近增巡抚，虽称得策，方在经始。
故广、潮、惠、肇、南、韶诸郡盗炽事烦，选用守令为急。雷、
廉、高、琼诸郡民淳务简，稍为次之。至于择海道副使
以备诸夷，择岭南兵备以防山寇，择屯盐佥事以修
举屯政，讲求盐法，庶几南粤有息肩之日乎。